text: Gyakran ismételt kérdések
  Mennyibe kerül egy emailcím létrehozása?
  A MailService egy teljesen ingyenes szolgáltatás, és az is marad.
  Hány email továbbítást állíthatok be magamnak?
  A MailService nem korlátozza a beállítható email továbbítások számát.
  Hogyan állíthatok be új emailcímet magamnak?
  Az Email továbbítások menüpont alatt kattints az Új email továbbítás létrehozása gombra. Válassz a lenyíló menüből egy tetszőleges domaint, írj elé egy frappáns előtagot (ami a cím "@" előtti része lesz), és add meg azt a már létező emailcímedet, amire a levelek továbbítását kéred.
  Hogyan fogadhatom az új MailService-es címemre érkező leveleket?
  Egy email továbbítás beállításával, a kínálatunkból választott új emailcímedre címzett leveleket mi automatikusan továbbítjuk a megadott címedre.
  Hogyan küldhetek emaileket az új MailService-es címemről?
  Abban az esetben, ha van már beállítva email fiókod bármilyen email kliensben, szerencsés vagy, hiszen nem kell tenned mást, mint beállítani egy új személyazonosságot (alias-t) az email fiókodhoz.
  Ezáltal lehetőséged lesz a Feladó: email cím változtatására egy lenyíló menüből, új üzenet írásakor. Alapértelmezett beállításként a Feladó: email cím mindig az eredeti címed lesz, de új alias megadásával képes leszel ezt átváltani az új MailService-es címedre.
  Ha segítségre van szükséged a MailService-es címed beállítására, válaszd ki az általad használt email klienst:
  Ha már beállítottam egy email továbbítást, később megváltoztathatom a címzett emailt?
  Az email továbbításaid címzettjét bármikor megváltoztathatod az Email továbbítások menüpont alatt.
  Kizárólag a belépéshez használt emailcímemre kérhetek továbbítást?
  Nem, új továbbítás beállításakor, vagy már meglévő továbbításaid módosításakor van lehetőséged új címzett megadására.
  Bármilyen emailcímre kérhetek továbbítást?
  Igen, kivéve azokat az emailcímeket, amelyek elsődlegesnek vannak beállítva egy másik MailService felhasználói fiókhoz.
  Új címzettet adtam meg egy továbbításhoz, és nem kapom meg a leveleket.
  Ha új címzettet adsz meg egy továbbításhoz, akkor azt meg is kell erősítened. Ehhez annyit kell tenned, hogy a MailService-től az emailcímre érkezett megerősítő emailben az Email megerősítése linkre kattintasz.
  Mi történik az email továbbításaimmal, ha az adatlapomon törlöm az egyik emailcímem?
  Az emailcímed törlésekor egyúttal törlésre kerül az összes arra beállított email továbbítás is, amit a MailService rendszerében beállítottál.
  Mit jelent az elsődleges emailcím?
  Ezzel tudsz belépni a MailService rendszerébe.
  Meg tudom változtatni az elsődleges emailcímem?
  Igen, az adatlapodon van lehetőséged az elsődleges emailcímed megváltoztatására, azonban ne feledd, hogy onnantól azzal az emailcímmel fogsz tudni belépni a MailService rendszerébe.
  Hogyan változtathatom meg a jelszavamat?
  A belépéshez használt jelszavad bármikor megváltoztatható az adatlapodon a Jelszó módosítás gombra kattintva.
  Mi történik, ha összekapcsolom a MailService regisztrációmat valamelyik közösségi profilommal?
  Lényegesen leegyszerűsíti a MailService-be történő belépést, hiszen nem kell többé begépelned emailcímed és jelszavad, csak belépéskor kattintani a megfelelő gombra. Ezen felül a kapcsolódást követően a közösségi profilodhoz tartozó emailcímre is állíthatsz be továbbításokat.